הטבח בחולית

הטבח בחולית בוצע על ידי ארגון הטרור חמאס בבוקר 7 באוקטובר 2023, שמחת תורה תשפ"ד, בקיבוץ חולית הסמוך לדרום רצועת עזה, כחלק ממתקפת הפתע על ישראל. בטבח נרצחו 13 מבני הקיבוץ ביניהם משה רידלר, ניצול שואה בן 91 שהיה הנרצח המבוגר ביותר במהלך מתקפת הפתע על ישראל; חיים כצמן, שני עובדים זרים ושני לוחמי מילואים בלוט"ר. 4 בדואים שעבדו בקיבוץ ושני תושבים נוספים נחטפו לרצועת עזה. 2 מהם, אח ואחות שוחררו ב-30 בנובמבר, במסגרת עסקת חטופים. ערך מורחב – מתקפת הפתע על ישראל (2023) הקיבוץ חולית הוקם ב-1977 בסיני והועתק לחבל שלום מצפון סיני, לאחר שהקיבוץ המקורי פונה במסגרת הסכם השלום עם מצרים ב-1982. טרם הטבח מנה הקיבוץ כ־200 תושבים. בבוקר יום שבת כ"ב בתשרי ה'תשפ"ד, שמיני עצרת ושמחת תורה, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור כ-4,300 רקטות, חדרו כ־6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ־1,609 מחבלים בשטח ישראל, ובצד הישראלי נהרגו 301 חיילים, 55 שוטרים ו־10 אנשי שירות הביטחון הכללי. המחבלים חדרו לקיבוץ חולית בשעה שמונה בבוקר בערך, עברו מבית לבית בקיבוץ, רצחו 13 מתושבי הקיבוץ, ופצעו רבים נוספים. חלק מהנרצחים היו בני אותה משפחה, כמו משפחת אלחרר, בני הזוג שלומי ושחר דבי מתיאס ומשפחת סולטן. בנוסף נרצחו שני עובדים זרים. בשלב מסוים נותקו החשמל ואספקת המים בקיבוץ ותושבי הקיבוץ ישבו מסוגרים בממ"ד שעות רבות ללא חשמל או מים. המחבלים הגיעו גם לרפת של היישוב, שרפו, בזזו וחטפו ארבעה מבני משפחת אלזיאדנה שעבדו במקום. בשעות הצהריים המוקדמות כוח מיחידת שלדג הגיע לקיבוץ על בסיס מידע כי ישנם מחבלים בקיבוץ. הכוח חבר לחפ"ק חטיבת פארן שהיה בקיבוץ (עם כוחות גדוד ברדלס) והחל לטהר את היישוב ממחבלים. הכוח ניהל לחימה למול עשרות המחבלים וחיסל אותם בשיתוף כוח שריון מגדוד קרקל שהגיע מבסיס ניצנה. בקרב נהרגו שני לוחמי לוט"ר ניצנה במילואים יפתח גורני ולירן אלמוסנינו. לוחמי שלדג חילצו מספר רב של תושבים, בהם ילדים ואנשים מבוגרים. במהלך החילוץ מצאו כוחות צה"ל ילדה קטנה שהתחבאה בתוך ארון ושני הוריה נרצחו. בתום הלחימה פונו תושבי הקיבוץ לקיבוץ עין גדי. מפת הטבח ב־7 באוקטובר – פרויקט גיאו־ויזואלי לייצוג מקיף של הזוועות – מקומות, שמות ותמונות הנרצחים, באתר oct7map ובאתר github. איתמר אייכנר, בן 16 שרד בקיבוץ: "אמא מתה מעליי"; אב גילה שבתו נרצחה ולא נחטפה לעזה: "הוקל לי" | העדויות בתקשורת הזרה, באתר ynet, 12 באוקטובר 2023 יונית לוי, ‏הטרגדיה הגדולה של הקיבוץ הקטן: בעקבות מסלול הדמים של המתקפה בחולית, באתר ‏מאקו‏, 20 באוקטובר 2023 הדר גיל-עד, "הסבא של חולית": ניצול השואה נרצח בטבח בקיבוץ, באתר ynet, 23 באוקטובר 2023 יוגב כרמל, ‏"זה היה בית מהמם - עכשיו הכול שרוף כמו בסרט אימה", באתר ‏מאקו‏, 13 בינואר 2024 רשימת אזרחים שנרצחו בחולית בחודש אוקטובר 2023, באתר "לעד" של המוסד לביטוח לאומי מיטל וייזברג, ‏"מקווים שלא ישכחו אותנו": הקיבוץ הקטן מהעוטף שלא מקבל תרומות, באתר גלובס, 16 בנובמבר 2023 ynet - מלחמת 7 באוקטובר: פרטי החללים והנרצחים, באתר ynet 8 חטופים וחטופות חזרו מהשבי: אלו סיפוריהם, באתר ‏מאקו‏, 30 בנובמבר 2023 ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024 ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024 ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023 ※ ראיון של ראש השב"כ רונן בר לדני קושמרו, חדשות 12 – makoVOD (וידאו) יובל אראל‏, המוזיקאים שלומי ודבי מתיאס בין נרצחי מתקפת החמאס, בבלוג של יובל אראל, מגזין מוזיקה ותרבות, 8 באוקטובר 2023 גבורה תחת אש: אלה שמות הנרצחים והנופלים במתקפה הרצחנית של חמאס, באתר ערוץ 7, 7 באוקטובר 2023 שמות 13 הנרצחים ושני הנעדרים בקיבוץ חולית, באתר עכשיו 14, 8 באוקטובר 2023. בהמשך נמצאו גם גופותיהם של שני הנעדרים. אביבית מיסניקוב, ‏המחבלים לא חסו על אף אחד: חטפו בת 17 עם חיג'אב, באתר ‏מאקו‏, 20 בנובמבר 2023 דני קושמרו, ‏"פשוט דורסת את המחבלים וממשיכה הלאה": הטנקיסטיות שהצילו קיבוץ, באתר ‏מאקו‏, 25 בנובמבר 2023 איליה יוגורוב, יפתח גורני ולירן אלמוסנינו, שני לוחמי לוט"ר, נפלו ביומה הראשון של המלחמה, באתר ישראל היום, ‏14.10.2023 ילדה שהתחבאה בארון לאחר שהוריה נרצחו חולצה מחולית, באתר עכשיו 14, 8 באוקטובר 2023 מיטל וייזברג, ‏"מקווים שלא ישכחו אותנו": הקיבוץ הקטן מהעוטף שלא מקבל תרומות, באתר גלובס, 16 בנובמבר 2023